Helpoin tapa matkustaa Schipholin lentokentältä Amsterdamin keskustaan on juna. Junamatka Schipholilta Amsterdam Centraalille kestää noin 20 minuuttia. Liikkuminen kaupungissa on todella helppoa ja edullista. Kaupungissa on kattava raitiovaunu-, bussi- ja metroliikenne. Ydinkeskustan alueella kävelyetäisyydet eivät ole pitkiä, ja valtaosan matkoista voi tehdä kävellen. Kätevin tapa ottaa kaupunki haltuun on hypätä pyörän selkään. Amsterdamissa on useita pyörävuokraamoja, joista voi vuokrata pyörän kaupungissa vierailun ajaksi ja tutustua kaupunkiin paikallisten tavalla. Kaupunki on kuuluisa myös lukuisista kanaaleistaan ja kanaaliajelut ovat yksi suosituimmista aktiviteeteista Amsterdamissa.